Петя Дубарова
Врабче

chitanka.info

Врабче като топчица сива от прежда

смълчано се гуши на клон,

в прозореца потен със мъка поглежда,

отронва сърцето му стон.

Но ето, отвори се бързо вратата

и лъхна оттам топлина,

разтвори врабчето примряло крилата,

щом плисна го сноп светлина.

Две малки ръчици поемат връбчето

и стоплят телцето му те,

и в миг разтопява леда във сърцето

дъхът на доброто дете.

Август 1974 г., Копривщица

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.